Нэгумэ Шорэ и фэеплъ
Прохладнэ къалэм и парк Ипщэм щагъэувыжащ адыгэ узэщIакIуэ Нэгумэ Шорэ и фэеплъыр.
2010 гъэм дуней къэхъукъащIэхэм я зэранкIэ зэхэкъута хъуа фэеплъым къыхэнэжа щIагъуэ щыIэтэкъым: уэсымрэ уэшхымрэ къралъэсэхат, къыумыгъэщIэрэщIэжынкIэ Iэмал имыIэу. Сэкъатыншэу къэнар фэеплъыр зытет мывэ плIимэ гъэжарт.
Скульптор Дронкин Сергей дызэрыщигъэгъуэзамкIэ, фэеплъыр щIэрыщIэу бетоным къыхигъэжыкIыжащ. Щапхъэу абы къигъэсэбэпар фэеплъыр щагъэувагъащIэм трахауэ щыта сурэтхэрщ. Нэгумэм и фэеплъыр къэгъэщIэрэщIэжыным текIуэда ахъшэр Прохладнэ щIыналъэм и «Жызум» предприятэм и генеральнэ унафэщI Щтым Iэдэм и мылъкум къыхэкIыу яритащ.
Шэрэдж Дисэ.
